  Туспуктэм: t.me/elvira_pinchuk Майя Бывальцева Удмуртиын интыысь интые ветлӥсь пинь эмъян огъет басьтӥзы. Коньдон элькун коньдэтысь висъязы. Со сярысь улосвыл кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Огъетын пинь эмъян тӥрлык сяна, стерильной инструментъёсты возён камера, тӥрлыкез тазатон арбериос, рентген-аппарат но трос мукетыз вань. Ваньмыз со бадӟымъёслы но пиналъёслы ӟечлыко юрттэт сётыны луонлык кылдытэ. ГАЗон машина вылын ужась огъет элькунысь кыдёкысь ёросъёсы поталоз, кытын пинь эмъясьёс уг тырмо. Нимысьтыз саклык анай-атайтэк кылем, секыт улон югдуре шедем, ляб тазалыко пиналъёслы висъялозы. Пинь эмъян элькун поликлиникаысь эмчиос 2023-тӥ ар кутсконын сюрес вылэ потозы ни. Тодэ вайытом, таяз арын Удмуртиын эмъяськонниосы 52 тӥрлык басьтӥзы. Тегъёс: Тазалык Удмуртия  